

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.4 | 2025. gada 31. jūlijā |

**17.**

# Par atļauju Ilzei Kozulei savienot amatus

Ogres novada pašvaldībā (turpmāk – Pašvaldība) saņemts Pašvaldības administratīvās komisijas priekšsēdētājas Ilzes Kozules 2025. gada 9. jūnija iesniegums (reģistrēts Pašvaldībā 2025. gada 9. jūnijā ar Nr. 2-4.5/678) ar lūgumu atļaut savienot Pašvaldības administratīvās komisijas priekšsēdētājas amatu ar sabiedrības ar ierobežotu atbildību (turpmāk – SIA) “Ikšķiles māja” juristes amatu un sevišķā aizbildņa amatu.

Ilze Kozule ievēlēta par Pašvaldības administratīvās komisijas priekšsēdētāju saskaņā ar Pašvaldības domes 2025. gada 29. maija lēmumu “Par grozījumu Ogres novada pašvaldības domes 2023. gada 29. jūnija lēmumā “Par Ogres novada pašvaldības administratīvās komisijas sastāva apstiprināšanu””.

Saskaņā ar 2015. gada 3. augusta darba līgumu Nr. 74, kas noslēgts starp SIA “Ikšķiles māja”, reģistrācijas Nr. 40103416198, un Ilzi Kozuli, viņa veic SIA “Ikšķiles māja” jurista pienākumus.

Pamatojoties uz Ogres novada bāriņtiesas 2023. gada 18. augusta lēmumu Nr. 1-3/174 “Par Ilzes Kozules piemērotību sevišķā aizbildņa pienākumu pildīšanai un iekļaušanu sevišķo aizbildņu sarakstā”, Ilze Kozule pilda sevišķā aizbildņa pienākumus, kas noteikti Administratīvā procesa likuma 21. panta 2.1 daļā.

Likuma “Par interešu konflikta novēršanu valsts amatpersonu darbībā” (turpmāk –Interešu konflikta novēršanas likums) 4. panta otrās daļas 1. un 2. punkts noteic, ka par valsts amatpersonām uzskatāmas arī personas, kurām, pildot amata pienākumus publiskas personas institūcijās, saskaņā ar normatīvajiem aktiem ir tiesības izdot administratīvos aktus, veikt uzraudzības, kontroles, izmeklēšanas vai sodīšanas funkcijas attiecībā uz personām, kas neatrodas to tiešā vai netiešā pakļautībā.

Saskaņā ar Pašvaldības 2023. gada 30. marta iekšējo noteikumu Nr. 9/2023 “Ogres novada pašvaldības administratīvās komisijas nolikums” (apstiprināts ar Ogres novada pašvaldības domes 2023. gada 30. marta lēmumu (protokols Nr. 3; 96)) 2. punktu un 21.1. apakšpunktu Pašvaldības administratīvā komisija ir Pašvaldības domes izveidota institūcija administratīvā pārkāpuma procesa veikšanai, kā arī likumā “Par audzinoša rakstura piespiedu līdzekļu piemērošanu bērniem” noteikto uzdevumu izpildei, un kuras uzdevumos ietilpst izskatīt administratīvo pārkāpumu lietas par Pašvaldības saistošo noteikumu pārkāpumiem un administratīvajiem pārkāpumiem atbilstoši Pašvaldības administratīvajai komisijai saistošajos nozaru likumos noteiktajai kompetencei.

Tādējādi Pašvaldības administratīvās komisijas priekšsēdētājs ir valsts amatpersona un tai ir saistoši Interešu konflikta novēršanas likumā valsts amatpersonai noteiktie pienākumi, ierobežojumi un aizliegumi.

Interešu konflikta novēršanas likuma 6. pantā noteikti vispārējie valsts amatpersonas amata savienošanas ierobežojumi, savukārt 7. pantā noteikti speciālie valsts amatpersonas amata savienošanas ierobežojumi.

Interešu konflikta novēršanas likuma 7. panta sestās daļas 2. punkts noteic, ka Interešu konflikta novēršanas likuma 4. panta otrajā daļā minētās amatpersonas, kurām šajā pantā vai citā likumā nav noteikti īpaši amata savienošanas nosacījumi, papildus Interešu konflikta novēršanas likuma 6. panta ceturtajā daļā noteiktajam var savienot valsts amatpersonas amatu tikai ar citu amatu, uzņēmuma līguma, pilnvarojuma izpildi vai saimniecisko darbību individuālā komersanta statusā vai reģistrējoties Valsts ieņēmumu dienestā kā saimnieciskās darbības veicējam saskaņā ar likumu "Par iedzīvotāju ienākuma nodokli", ja šī savienošana nerada interešu konfliktu un ir saņemta attiecīgās publiskas personas iestādes vadītāja vai viņa pilnvarotas personas rakstveida atļauja.

Tādējādi, Ilzei Kozulei kā Pašvaldības administratīvās komisijas priekšsēdētājai ir atļauts savienot valsts amatpersonas amatu ar SIA “Ikšķiles māja” juristes amatu un sevišķās aizbildnes pienākumiem, ja amata savienošana nerada interešu konfliktu, un ir saņemta Pašvaldības domes atļauja.

Interešu konflikta novēršanas likuma 8.¹ panta piektās daļas 1. punkts noteic valsts amatpersonai (institūcijai) pienākumu, saņemot šā panta pirmajā, otrajā vai trešajā daļā minēto lūgumu atļaut valsts amatpersonas amatu savienot ar citu amatu, izvērtēt, vai amatu savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai.

Interešu konflikta novēršanas likuma 1. panta 5. punktā noteikts, ka interešu konflikts ir situācija, kurā valsts amatpersonai, pildot valsts amatpersonas amata pienākumus, jāpieņem lēmums vai jāpiedalās lēmuma pieņemšanā, vai jāveic citas ar valsts amatpersonas amatu saistītas darbības, kas ietekmē vai var ietekmēt šīs valsts amatpersonas, tās radinieku vai darījumu partneru personiskās vai mantiskās intereses.

Izvērtējot Ilzes Kozules, kā Pašvaldības administratīvās komisijas priekšsēdētājas amata pienākumus, SIA “Ikšķiles māja” juristes amata pienākumus un sevišķās aizbildnes pienākumus, secināms, ka Pašvaldības administratīvās komisijas priekšsēdētāja amata pienākumu savienošana ar SIA “Ikšķiles māja” juristes amata pienākumu un sevišķās aizbildnes pienākumu izpildi pati par sevi interešu konfliktu nerada, kā arī nav pretrunā ar valsts amatpersonai saistošajām ētikas normām un nekaitēs valsts amatpersonas tiešo pienākumu pildīšanai.

Atbilstoši Interešu konflikta novēršanas likuma vispārīgajam regulējumam amatpersona pati ir atbildīga par interešu konflikta nepieļaušanu un valsts amatpersonas ētikas normu ievērošanu, tāpēc, neraugoties uz kompetentās institūcijas doto atļauju savienot amatus, Ilzei Kozulei ir pienākums jebkurā brīdī izvērtēt interešu konflikta iespējamību un savas rīcības atbilstību amatpersonas ētikas normām, ja, pildot Pašvaldības administratīvās komisijas priekšsēdētāja amata pienākumus, SIA “Ikšķiles māja” juristes amata pienākumus un sevišķās aizbildnes pienākumus, pastāv iespēja nonākt interešu konflikta situācijā.

Ņemot vērā minētos apsvērumus un pamatojoties uz likuma “[Par interešu konflikta novēršanu valsts amatpersonu darbībā](https://likumi.lv/ta/id/61913-par-interesu-konflikta-noversanu-valsts-amatpersonu-darbiba#_blank)” 7. panta sestās daļas 2. punktu un 8.¹ panta piektās daļas 1. un 2. punktu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

Atļaut Ilzei Kozulei savienot Ogres novada pašvaldības administratīvās komisijas priekšsēdētājas amata pienākumus ar SIA “Ikšķiles māja” juristes amata pienākumiem un sevišķās aizbildnes pienākumiem.

(Sēdes vadītāja,

domes priekšsēdētāja vietnieka A. Kraujas paraksts)